મળતી વિગતો અનુસાર ગરીબ અને નિમ્ન મધ્યમવર્ગીય પરિવારોને વિનામૂલ્યે આરોગ્ય સેવા પ્રાપ્ત થાય તે માટે રાજય સરકાર દ્વારા માં કાર્ડ યોજના મુકવામાં આવી છે,અને માં કાર્ડ ધરાવનાર લાભાર્થીને વિના મૂલ્યે આરોગ્ય સેવાઓ મળે છે,રાજય સરકાર દ્વારા અરજદારોને વિના મૂલ્યે માંકાર્ડ કાઢી આપવામાં આવે છે,ત્યારે આણંદનાં પૂર્વ ધારાસભ્ય અને પૂર્વ રાજયકક્ષાનાં મંત્રી રોહીતભાઈ પટેલ દ્વારા નમો જન સેવા રથ શરૂ કરવામાં આવ્યો છે,અને આજે નમો જન સેવા રથ આણંદ શહેરમાં ઉમરી નગર વિસ્તારમાં પહોંચ્યો હતો,જયાં નમો જન સેવા રથનાં યોજના મિત્ર દ્વારા માં કાર્ડનું ફોર્મ ભરી આપવા માટે અરજદાર દીઠ ૨૫૦ રૂ। . ઉધરાવવામાં આવ્યાં હતા,અને તેની પાવતી પણ આપવામાં આવી હતી,આ પાવતી પર નમો જન સેવા રથ અને પૂર્વ રાજય કક્ષાનાં મંત્રી રોહીત પટેલ દ્વારા સંચાલીત સેવા અભિયાન અન્વયે સરકારશ્રીની વિવિધ યોજનાઓ અંતર્ગત જરૂરી અરજી કરી આપવાનાં ખર્ચ પેટે લખાણ લખવામાં આવ્યું છે.